CELEX: 62008CN0067
Language: da
Date: 2008-02-20 00:00:00
Title: Sag C-67/08: Anmodning om præjudiciel afgørelse indgivet af Bundesfinanzhof (Tyskland) den 20. februar 2008 — Margarete Block mod Finanzamt Kaufbeuren

26.4.2008   
            
            
               DA
            
            
               Den Europæiske Unions Tidende
            
            
               C 107/19
            
         Anmodning om præjudiciel afgørelse indgivet af Bundesfinanzhof (Tyskland) den 20. februar 2008 — Margarete Block mod Finanzamt Kaufbeuren
   (Sag C-67/08)
   (2008/C 107/29)
   Processprog: tysk
   Den forelæggende ret
   Bundesfinanzhof
   Parter i hovedsagen
   
      Sagsøger: Margarete Block
   
      Sagsøgt: Finanzamt Kaufbeuren
   Præjudicielle spørgsmål
   
               1)
            
            
               Tillader bestemmelserne i EF-traktatens artikel 73D, stk. 1, litra a), og stk. 3 [nu artikel 58, stk. 1, litra a), og stk. 3, EF], at modregning af spansk arveafgift i den tyske arveafgift også udelukkes ved arvefald i 1999 i henhold til § 21, stk. 1 og stk. 2, nr. 1, i Erbschaftsteuer- und Schenkungsteuergesetz, jf. § 121 i Bewertungsgesetz (objektiv begrænsning)?
            
         
               2)
            
            
               Skal EF-traktatens artikel 73B, stk. 1 (nu artikel 56, stk. 1, EF), fortolkes således, at arveafgift, som en medlemsstat i Den Europæiske Union opkræver i forbindelse med, at en arving, der er bosiddende i Tyskland, arver en pengefordring mod kreditinstitutter i førstnævnte medlemsstat, fra en arvelader, der senest var bosiddende i Tyskland, skal modregnes i den tyske arveafgift?
            
         
               3)
            
            
               Er objektiviteten af de forskellige tilknytningskriterier i de nationale afgiftsordninger af betydning ved afgørelsen af, hvilken af de berørte stater der skal undgå dobbeltbeskatningen, og har tilknytningen til kreditors bopæl i givet fald forrang for tilknytningen til debitors hjemsted?